জেলা সফরে এসে কেন্দ্রকে আক্রমণ মুখ্যমন্ত্রীর

মালদহ: সোমবার মালদায় (Maldah) এসেছেন মুখ্যমন্ত্রী মমতা বন্দ্যোপাধ্যায় (Mamata Banerjee)। মঙ্গলবার ইংরেজ বাজারে সরকারি পরিষেবা প্রদানের অনুষ্ঠানে যোগদান করেন মুখ্যমন্ত্রী। মালদা জেলা ক্রীড়া সংস্থার মাঠে এই সরকারি অনুষ্ঠান হয়। মঞ্চ থেকে বেশ কিছু প্রকল্পের শিলান্যাস করেন মুখ্যমন্ত্রী। পাশাপাশি, কেন্দ্রকেও আক্রমণ করলেন মমতা বন্দ্যোপাধ্যায়।

আরও পড়ুন:সরকারি কাজে স্বচ্ছতা আনতে কী দাওয়াই দিলেন মুখ্যমন্ত্রী?

মুখ্যমন্ত্রী বলেন, শুধু বাংলার বাড়ির ব্যাপারে বলব, ঘর তো সবার চাই। শুধু দরকার টাকার।অনেক টাকা আমরা পাইনা। কেন্দ্র আমাদেরব টাকা দেয় না। ১ লক্ষ ৬৫ হাজার কোটি টাকা দেয়নি। কোথা থেকে করব কাজ? তার মধ্যেও মনে রাখবেন কাজ বন্ধ হয়নি। কেন্দ্র ১০০ দিনের টাকা দেওয়া বন্ধ করলেও, আমরা কর্মশ্রী প্রকল্প চালু করেছি। যাতে আপনি ৫০ দিন কাজ করতে পারেন। এমনকি তার বেশিও কাজ করতে পারেন। আমরা সে ব্যবস্থা করেছি।